Lucius Turcius Apronianus Asterius

Lucius Turcius Apronianus Asterius fuit senator Romanus quarti saeculi quem imperator Iulianus mense decembri 362 praefectum Urbi fecit. Anno 364 ineunte imperator Valentinianus ei successorem designavit, Symmachum. Filius erat Lucii Turcii Aproniani qui et ipse anno 339 praefecturam urbis rexit.
 De cursu honorum 
Ante praefecturam quaesturam et praeturam gessit, quindecimvir sacris faciundis fuit et anno 342 corrector Tusciae et Umbriae. Mense decembri 362 legationi senatorum Romanorum in Orientem apud Iulianum interfuit, qui tum ei praefecturam contulitAmmianus Marcellinus XXIII.1.4.. Ammianus Marcellinus qui Iuliano favebat diligentiam Aproniani in annona curanda et veneficiis coercendisIn 'malas artes' severissime saevisse dicebatur ob oculum in itinere Syriaco amissum, quod ad veneficium referebat. laudavitː rerum postea turbatarum culpam ad successorum negligentiam reiciebatIbid. XXVI.6.. Nihilominus templum Apollinis in Palatio illo regente praefecturam conflagravitIbid. XXIII.3.3.

 Notae 

 Fontes 
Ammianus Marcellinus, Res gestae XXIII.1.4 et 3.3 necnon XXVI.3.


 Plura legere si cupis 
 Andreas Chastagnol,  Les fastes de la préfecture de Rome au Bas-Empire. Parisiis : Nouvelles éditions latines, 1962ː 156-159. (Études prosopographiques ; 2) Recensio critica Nonnullae paginae apud Guglum librorum
 La préfecture urbaine à Rome sous le Bas-Empire. Parisiis : Presses universitaires de France, 1960. (Publications de la Faculté des lettres et sciences humaines d'Alger ; 34) Recensio critica
«L. Turcius Apronianus signo Asterius 10», in Arnold Hugh Martin Jones, John Robert Martindale, John Morris, The Prosopography of the Later Roman Empire (PLRE), Volumen 1, Cambridge University Press, 1971ː 88–89.

Categoria:Senatores
Categoria:Praefecti urbi Romae antiqui
Categoria:Correctores Tusciae et Umbriae
Categoria:Nati saeculo 4
Categoria:Mortui saeculo 4